De fleste uheld med cyklister sker, fordi cyklist og bilist overser hinanden. Det sker i krydsene og skyldes sjældent, at cyklisten ikke overholder Færdselsloven. De fleste uheld kan undgås, hvis cyklist og bilist får øjenkontakt og dermed er opmærksomme på hinanden. Derfor starter Aalborg Kommune igen en kampagne der skal få cyklister og bilister til at se hinanden i øjnene. Kampagnen starter den 21. april og i løbet af den første uge uddeles refleksbånd til cyklister, samtidig med at politiet gennemfører en cyklistkontrol. Tallene taler for sig selv Politiet har registreret 720 cykel- og knallertuheld på vejene i Aalborg Kommune fra 2003 til 2007, heraf var godt 420 uheld med cyklister indblandet. Knap 300 af cyklisterne kom alvorligt til skade og to af dem blev dræbt. 60 procent af uheldene er sket i kryds. Statistikken viser også, at det oftest er unge mellem 19 og 28 år, der er impliceret i uheldene, hvilket også er den gruppe, der cykler mest.

Referat:
Aalborg Kommune gentager cyklistkampagnen Se og bliv set, der skal få cyklisterne til at bruge øjnene i trafikken.